BASES BOLSA DE EMPREGO TÉCNICO/A SUPERIOR-ECONOMISTA, EXPEDIENTENº: 35503/220
ADMINISTRACIÓN LOCAL — Municipal — Vigo (Bolsas de emprego, 10/07/2020)

“ Primeiro.- Aprobar as bases específica s reitoras do proceso selectivo para a formación de bolsa de emprego de Técnico/a Administración Especial-economista, subgrupo A1 de titulación, que permita os nomeamentos interinos previstos no artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público; bases contidas no ANEXO I do presente acordo e que forman parte inseparable do presente acordo, ordenando a súa urxente publicación integra no Boletín Oficial da Provincia, na web municipal www.vigo.org e no taboleiro de edictos da Casa do Concello, para público e xeral coñecemento. Segundo.- Ordenar que se proceda á convocatoria pública do proceso selectivo para a formación de Bolsa de Emprego de Técnico/a Administración Especial-economista, subgrupo A1, a executar segundo o indicado no apartado primeiro do presente acordo. Terceiro.- Habilitar expresamente á Concellería-delegada da Área de Economía, Empresa, Seguridade e Organización Municipal para resolver sobre as listaxes provisionais e definitivas de admitidos e excluídos, designación de integrantes dos órganos de selección e sinalamentos de lugares, datas e horas de celebración das probas selectivas, no uso das competencias que en canto á planificación, desenvolvemento e execución da política municipal en materia de persoal ostenta por delegacións competenciais efectuadas en Decreto da Excma. Alcaldía e Acordos XGL de datas 18/06/2019, 20/06/2019 e 04/07/2019. Cuarto.- Notificar o presente acordo ao persoal técnico da Área de Recursos Humanos e Formación e ao persoal da oficina administrativa asignado á actividade de emprego público, aos efectos oportunos. Contra a presente resolución, que pon fin a vía administrativa, poderá interpoñerse calquera dos recursos que se indican a continuación: En ambos casos, o recurso contencioso-administrativo se interporá ante o Xulgado Contencioso-Administrativo en cuxa circunscripción teña seu domicilio o demandante o se atope a sede do órgano autor do acto impugnado, a elección daquel. (8.1 e 14.1.2º da vixente Lei 29/1998, do 13 de xullo, Reguladora da Xurisdición Contencioso-Administrativa.” É obxecto da presente convocatoria a selección de persoal para a formación dunha Bolsa de Emprego de Técnico de Administración especial-economista, subgrupo A1, que permita a cobertura interina prevista no artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. Para seren admitidos a realización dos distintos procesos selectivos, os/as aspirantes deberán posuír na data de finalización de presentación de solicitudes e, manter ata o momento do correspondente nomeamento, os seguintes requisitos de participación: a) Ter a nacionalidade española, sen prexuízo do disposto no artigo 56 do Real Decreto Lexislativo 5/2015, do 30 de outubro, polo que se aproba o texto refundido da lei do EBEP en canto ao acceso ao emprego público dos nacionais de outros Estados en condicións de igualdade. b) Posuír a capacidade funcional para o desenvolvemento das tarefas. c) Ter cumpridos os 16 anos de idade e non exceder, no seu caso, da idade máxima de xubilación forzosa, de conformidade co disposto no artigo 56 do Real Decreto Lexislativo 5/2015, do 30 de outubro, polo que se aproba o texto refundido da lei do EBEP d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión ou en condición de obter o título de grao ou equivalente en Administración de Empresas, Administración e Dirección de Empresas, en Dirección Financeira e Contabilidade, en Economía, en Finanzas e Contabilidade. Os extremos contidos nos apartados a) e c) acreditaranse con fotocopia simple do documento nacional de identidade, N. I. E, ou pasaporte con plena vixencia, a presentar inexcusablemente coa solicitude de participación no proceso selectivo. A acreditación da titulación académica oficial contida no apartado e) efectuarase mediante a achega, dentro do prazo establecido para toma de posesión e unha vez superado o proceso de selección, mediante fotocopia autenticada do título oficial legalmente expedido, ou no seu defecto, xustificante de ter efectuado o depósito para obtelo, debendo os/as aspirantes manifestar expresamente estar en posesión do título requirido a tal efecto ou ben en condicións de obtelo dentro do prazo de presentación de instancias, asumindo baixo a súa exclusiva responsabilidade que a carencia da titulación ou a imposibilidade de acreditación da mesma dentro do prazo establecido para a toma de posesión impedirá legalmente o nomeamento. En canto á acreditación dos requisitos contemplados no apartado b), efectuarase mediante a achega de certificado médico oficial, sen prexuízo de supera-lo oportuno recoñecemento médico; achega que deberá efectuarse igualmente dentro do prazo establecido para toma de posesión e unha vez superado o proceso de selección. Nos supostos de discapacidade física ou psíquica, esta deberá acreditarse mediante a achega coa solicitude de participación no proceso de selección de certificado de discapacidade igual ou superior ao 33% expedido polo órgano competente da Administración autonómica, xunto con certificado de compatibilidade co posto de traballo asociado. Igualmente coas solicitudes de participación nos procesos de selección deberán aportarse as solicitudes de adaptación de tempos e medios ás que os/as aspirantes con discapacidade teñan dereito, para o desenvolvemento do proceso selectivo con plena garantía do dereito de acceso ao emprego público en condicións de igualdade, consonte ao disposto no Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como á normativa vixente en materia de función pública de concordante aplicación, aos efectos tanto do seu estudio e resolución polo órgano de selección, como da adecuada disposición dos medios técnicos e humanos necesarios ao efecto con antelación á celebración das probas selectivas. O órgano de selección poderá requirir informe e, se é o caso, colaboración dos órganos técnicos competentes da Administración laboral ou sanitaria da Xunta de Galicia para efectuar de xeito adecuado as ditas adaptacións. O requisito do apartado d) acreditarase coa presentación de declaración xurada ao efecto, que se xuntará ben á solicitude de participación que se presente, ou ben facéndoo a través do formulario w eb dispoñible na páxina municipal dentro da sección “Ofertas de Emprego” e consultando o apartado específico correspondente á presente convocatoria, onde dispoñerase de un formulario de impreso de solicitude de admisión a probas selectivas. Na solicitude se expresará a lingua (castelán ou galego) en que desexa realizar os exercicios correspondentes que se sinalen nas bases específicas. Caso de non elección o aspirante asume que se lle entregará en calquera das dúas linguas oficiais. O sistema de selección para esta bolsa de traballo será o de oposición libre, consistindo en probas de coñecementos xerais ou específicos teóricos e prácticos, pudendo consistir en test, probas, desenvolvemento por escrito, traballos manuais, etc, segundo a natureza e función dos postos de traballo que vaian desenvolver de acordo coas bases específicas. Consistirá en contestar por escrito, durante un período máximo de dúas horas, 3 temas elixidos ao chou, de entre os que figuran no temario. Un destes corresponderá ao primeiro apartado dos temas “Temario xeral” e o resto ao apartado de “Temario específico”. Neste exercicio avaliaranse os coñecementos sobre os temas expostos, a claridade e orde de ideas, a facilidade de exposición escrita e a capacidade de síntese e o rigor e precisión na súa exposición. Esta proba deberá ser lida obrigatoriamente perante o órgano de selección, en sesión pública e concluída a lectura da totalidade dos temas, este poderá pedirlle ao aspirante calquera explicación complementaria que considere oportuna. Este exercicio puntuarase de cero (0) a dez (10) puntos, sendo necesario para superalo obter unha puntuación mínima de cinco (5) puntos. Consistirá en desenvolver por escrito durante un período máximo de tres horas, dous supostos teórico-prácticos que determinará o órgano de selección, inmediatamente antes do comezo do exercicio, relacionados coas materias que integran o programa específico das bases da convocatoria, relativos as tarefas propias da praza. Os opositores poderán facer uso dos textos legais que consideren oportunos, non incluíndo ni manuais nin textos comentados. Os/as aspirantes deberán expoñer este exercicio perante o órgano de selección en sesión pública, o que poderá, ao final da exposición, solicitarlle ao aspirante calquera aclaración que considere oportuna, sobre o suposto práctico desenvolvido. Neste exercicio avaliarase a capacidade de análise e a aplicación razoada dos coñecementos teóricos á resolución dos problemas prácticos presentados. A cualificación do exercicio será de cero (0) a dez (10) puntos; queda eliminado/a o/a aspirante que non obteña un mínimo de cinco (5) puntos. Consistirá na realización dunha proba escrita de coñecemento da lingua galega, que determinará o órgano de selección co asesoramento do Servizo de Normalización Lingüística, e avaliarase de 0 a 2 puntos. O/a aspirante que non obtivese 1 punto como mínimo nesta proba deberá participar no primeiro curso de idioma galego que realice a Administración autonómica (Secretaría Xeral de Política Lingüística ou organismo autonómico competente) a fin de obter a debida capacitación. Estarán exentos da realización deste exercicio os/as aspirantes que manifesten ou acrediten posuír o título CELGA 4 ou equivalente homologado no prazo regulamentario de presentación de instancias, segundo o establecido na Orde do 16 de xullo do 2007, que regula os certificados oficiais acreditativos dos niveis de coñecemento da lingua galega (Celga) en relación co seu Anexo I, aos que se lle asignarán 2 puntos. A cualificación dos dous primeiros exercicios será de 0 a 10 puntos; queda eliminado o /a aspirante que non obteña cando menos 5 puntos en cada un deles. A cualificación do terceiro será de 0 a 2 puntos. A puntuación de cada aspirante nos diferentes exercicios será a media aritmética das cualificacións de todos os membros do órgano de selección asistentes á sesión. Non se terán en conta a puntuación máis alta e a máis baixa (só unha delas en caso de empate), sempre que entre elas exista unha diferencia de 3 puntos ou máis. Se os exames non fosen corrixidos ao remate da proba, introduciranse nun sobre que se pechará e selará; sobre o precinto asinarán todos os membros do órgano de selección presentes, así como, sempre que fose posible, un número similar de aspirantes. O sobre quedará baixo a custodia do/a secretario/a para a súa apertura ao inicio da sesión en que se corrixan. A orde de puntuación dos membros do órgano de selección será a que este acorde con anterioridade á corrección dos exercicios, e deberá facerse constar na acta. No caso de empate, o desempate resolverase a favor do/a aspirante de maior idade e, se continuase o empate, se dirimirá mediante sorteo. Naqueles exercicios nos que sexa preciso establecer unha orde de actuación dos/as aspirantes, o órgano de selección antes do primeiro exercicio da oposición e en sesión pública, efectuará o sorteo para establecer a devandita orde. Unha vez rematadas as probas selectivas e sumadas as cualificacións correspondentes a cada unha das probas realizadas de que consta esta oposición, farase pública a relación de aspirantes que formarán parte da lista de substitucións por orde de puntuación de maior a menor, en condicións de ser nomeados/as funcionarios interinos/as prevista no artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da lei do EBEP. A solicitude dirixirase ao Alcalde-Presidente do Concello de Vigo e presentarase no Rexistro Xeral do Concello no prazo de 10 días hábiles contados dende o seguinte ao da publicación do anuncio da convocatoria no Boletín Oficial da Provincia de Pontevedra. Á instancia deberá achegarse unicamente a documentación especificamente referida na Base II anterior (“Condicións dos aspirantes e acreditación documental”) e, no seu caso, do título CELGA 4 ou equivalente homologado. Así mesmo tamén poderase presentar nas demais formas que determina o artigo 16 da Lei 39/2015, de 1 de outubro, do Procedemento Administrativo Común das Administracións Públicas. Non obstante, de cara a axilización na formación da Bolsa de Emprego, requírese aos aspirantes que presenten a súa solicitude noutros Rexistros ou a través de correo postal na forma establecida regulamentariamente, para que adianten copia da solicitude a través do número de fax 986225226 ou ao correo electrónico ofi. persoal@vigo. org. As bases da convocatoria publicaranse integramente no Boletín Oficial da Provincia de Pontevedra, no Taboleiro de Editos da Casa do Concello e páxina web municipal www.vigo.org, para garantir a maior difusión posible e para xeral coñecemento. A lista de admitidos e excluídos, as causas motivadoras da exclusión, os membros integrantes do órgano de selección, así como a data, lugar e hora en que teña lugar o primeiro exercicio, publicarase no Taboleiro de Editos da Casa do Concello, publicándose tamén no taboleiro dos lugares onde se realicen as probas, no suposto de que estas non se desenvolvan no propio edificio do Concello de Vigo, así como na web municipal www.vigo.org. Contra a exclusión na lista de admitidos e recusacións dos membros do Órgano de selección poderanse presentar reclamacións e emendar erros ou omisións no prazo de tres días hábiles contados dende a publicación do anuncio contendo a mesma no Taboleiro de Editos da Casa do Concello e na web municipal www.vigo.org. Todas as comunicacións dirixidas aos aspirantes que ao longo do proceso selectivo se realicen polo órgano de selección serán publicadas no Taboleiro de Editos da Casa do Concello e na páxina web municipal www.vigo.org. Terá carácter colexiado e estará integrado por 5 membros, debendo ter todos eles titulación igual ou superior á esixida para o acceso á praza. Deberán así mesmo pertencer a un Corpo, Escala ou Categoría Profesional na que se requira unha titulación igual a esixida para participar neste proceso selectivo. A pertenza aos Tribunais será sempre a título individual, non podendo ostentarse esta en representación nin por conta de ninguén. Actuarán con voz e voto -a excepción do Secretario/a, que terá voz, pero non voto- podendo acordar nomeamento de asesores especialistas na materia, que deberán comparecer sempre a título individual, ata un máximo de dous por exercicio, igualmente con voz e sen voto. O órgano de selección confórmase coa estrutura seguinte: -Un funcionario/a con habilitación de carácter estatal, funcionario/a técnico de Administración Xeral ou Especial do Concello de Vigo ou calquera dos seus organismos autónomos, encadrado no subgrupo A1. Corresponde ao Presidente/a acordar as convocatorias das sesións ordinarias e extraordinarias, presidir as sesións, moderar o desenvolvemento dos debates e suspendelos por causas xustificadas, asegura-lo cumprimento das leis, dirimir co seu voto os empates nos termos legalmente previstos, visar as actas e certificacións dos acordos do órgano de selección e as demais que lle outorgue a lexislación vixente. -Un funcionario/a do Concello de Vigo integrado/a no subgrupo A1 de titulación, escala Administración Xeral (rama xurídica) que intervirá con voz e sen voto, con funcións de asesoramento legal ao órgano de selección, custodia dos exames e actas, elaboración de actas dos acordos e informe xurídico -coa correspondente proposta de acordo- ao órgano municipal competente en relación cos recursos administrativos que podan presentarse contra os actos e acordos do órgano de selección. Os secretarios serán os responsables de elaboración das actas en soporte dixital e firmadas electrónicamente nos termos da lei 39/2015, e a Área de Recursos Humanos e Formación procederá no seu caso a darlle publicade na paxina web do concello. Igualmente, deberá realizar as funcións previstas no artigo 16 e ss da Lei 40/2015, de 1 de outubro, de Réxime Xurídico do Sector Público. -Tres funcionarios/as de carreira ou persoal laboral fixo do Concello de Vigo ou seu organismo autónomo, ou de outras Administracións Públicas, encadrado/a no subgrupo A1 de titulación, e que pertenza a un Corpo, Escala ou categoría profesional na que se requira unha titulación igual ou superior a esixida para participar no proceso selectivo convocado e, que comparecerá en todo caso a título individual. Os membros dos órganos de selección serán propostos pola Área de RRHH e Formación, coa conformidade da Concellería-delegada competente en materia de persoal, previa verificación técnica do cumprimento dos requisitos legais de titulación esixida, especialidade técnica, profesionalidade e paridade contemplados na normativa vixente. A súa designación corresponde á Xunta de Goberno Local consonte ao previsto na normativa vixente en materia de réxime local, podendo delegar de forma expresa esta facultado na Concellería-delegada competente en materia de persoal. Simultaneamente cos titulares designarase aos respectivos suplentes, e os seus integrantes deberán absterse de tomar parte no proceso selectivo cando concorran as causas recollidas no artigo 23 da Lei 40/2015, de 1 de outubro, de Réxime Xurídico do Sector Público. Así mesmo, os aspirantes poderán recusar aos membros do tribunal cando concorra algún dos supostos previstos no artigo 24 da Lei anteriormente citada. Non poderán formar parte do tribunal cualificador o persoal de elección ou de designación política, o persoal funcionario interino ou laboral temporal, o persoal eventual. Así como cando realizasen tarefas de preparación de aspirantes a probas selectivas de acceso nos cinco años inmediatamente anteriores á publicación desta convocatoria, consonte o disposto no artigo 13.2º do Real Decreto 364/1995, do 10 de marzo, do regulamento xeral de ingreso. Polo Órgano de Selección deberá acordarse na sesión constitutiva o número máximo de sesións, debendo facerse constar na correspondente acta, podendo ampliarse unicamente por causa xustificada mediante novo acordo do mesmo, debidamente motivada na acta. O Órgano de selección poderá requirir a asistencia técnico-administrativa dun/dunha funcionario/a do Servizo de Recursos Humanos deste Concello, que desenvolverá tarefas de apoio ao Órgano de Selección e baixo as instrucións directas do mesmo, non podendo estar presente nas deliberacións do órgano de selección. No caso de requirir a presenza indicada, deberá deixarse constancia expresa na acta das causas motivadoras da necesidade de recurso ao dito efectivo, que en todo caso será designado pola xefatura da Área de RRHH e Formación, coa conformidade da Concellería-delegada da Área competente en materia de persoal Os membros do órgano de selección, os asesores que se poidan designar por aquel e que asistan de xeito efectivo ás sesións do proceso selectivo, xunto co persoal técnico administrativo asistente, percibirán axudas de custo por asistencia na contía legalmente establecida, de conformidade co previsto no Real Decreto 462/2002, do 24 de maio, de Indemnizacións por razóns do servizo. A actuación do órgano de selección, en canto que órgano colexiado, rexerase no non previsto na normativa sectorial vixente polas disposicións da Lei 39/2015 do procedemento administrativo común das Administracións Públicas e a Lei 40/2015, do Réxime Xurídico do Sector Público. Os/as aspirantes que superen tódalas probas de que consta o proceso selectivo convocado formarán parte dunha bolsa de emprego, ordenada en función da puntuación obtida (de maior a menor cualificación final obtida) aos efectos de poder ser hipoteticamente nomeados/as como persoal interino por calquera das circunstancias previstas no artigo 10.1 do R. D. Lexislativo 5/2015, do 30 de outubro, do Texto Refundido da lei do Estatuto Básico do Empregado Público e, normativa de concordante aplicación. A referida lista terá validez ata que se convoque unhas prazas de idénticas condicións nunha nova bolsa de emprego, ou se inclúa algunha das prazas, nunha vindeira oferta de emprego público, non podendo superar un máximo de tres anos. Os/as aspirantes que renuncien expresamente a un eventual nomeamento cando fosen requiridos ou notificados ao efecto se rexeran polos criterios de xestión de listas de reserva aprobados pola Xunta de Goberno Local, na sesión extraordinaria e urxente do 22 de xullo de 2016 no acordo de Modificación puntual dos criterios de xestión das listas de reserva. (Expte 28442/220), do que transcribimos o apartado IV. A renuncia expresa dos aspirantes a un eventual nomeamento cando fosen requiridos ou notificados a tal fin producirá como efectos os que se indican seguidamente: a) A primeira renuncia implicará que o/a aspirante pasará a ocupar un lugar no final da lista elaborada, a efectos de garantir o dereito constitucional á igualdade de oportunidades contemplado no artigo 14 da CE 1978 de todos os aspirantes que teñen superado as probas sen dereito a obter praza, non cabendo alegación de motivo algún que impida ter por efectuada a renuncia. b) A segunda renuncia implicará a expulsión definitiva da lista de reserva. Non afectarán as renuncias os supostos seguintes: A tales efectos, deberá aportarse xustificación documental das situacións indicadas, mediante acreditación da maternidade/paternidade na forma legalmente prevista; mediante parte de declaración da situación de IT, ou certificación acreditativa da condición de persoal funcionario ou laboral expedida pola Administración Pública de destino; mediante certificación expedida por persoa capacitada legalmente para representar á empresa, na cal se acredite a existencia de contrato laboral temporal como trab allador por conta allea do/da aspirante, debendo xuntar xustificación de alta no réxime xeral da Seguridade Social, respectivamente. A actuación do órgano de selección, en canto que órgano colexiado, rexerase no non previsto na normativa sectorial vixente polas disposicións da Lei 40/2015, de 1 de outubro, do Réxime Xurídico do Sector Público. Os/as aspirantes que superen tódalas probas de que consta o proceso selectivo convocado formarán parte dunha bolsa de emprego, ordenada en función da puntuación obtida (de maior a menor cualificación final obtida) aos efectos de poder ser hipoteticamente nomeados/as como persoal interino por calquera das circunstancias previstas no artigo 10.1 do Real Decreto Lexislativo 5/2015, do 30 de outubro, texto refundido do Estatuto Básico do Empregado Público e, normativa de concordante aplicación. As bases xerais e específicas desta convocatoria vinculan a Administración municipal, aos tribunais cualificadores e aos aspirantes que participen nos procesos selectivos convocados. Os tribunais de cada proceso selectivo quedan facultados para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. A realización das probas selectivas axustarase ao establecido nas presentes bases, así como ao disposto na Lei 7/1985, de 2 de abril, reguladora de bases de réxime local; Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto básico do empregado público; Real Decreto Lexislativo 781/1986, de 18 de abril, texto refundido de disposicións legais vixentes en materia de réxime local; Real Decreto 896/1991, de 7 de xuño, polo que se establecen las regras básicas e os programas mínimos a que debe axustarse o procedemento de selección dos funcionarios da Administración Local; a Lei 2/2015, de 29 de abril, do emprego público de Galicia; Decreto 95/1991, do 20 de marzo, polo que se aproba o Regulamento de selección de persoal ó servizo da Administración autonómica de Galicia; o Real Decreto 364/1995, de 10 de marzo, polo que se aproba o regulamento xeral de ingreso de persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado, e demais disposicións que resulten de aplicación. Tema 1. A Constitución española de 1978: Consideracións xerais; estrutura e contido; características principais. Principios constitucionais e valores superiores. Tema 2. A Unión Europea: orixe e natureza. As institucións da Unión Europea: composición e atribucións. Fontes do dereito comunitario: dereito orixinario e dereito derivado. Competencias. Tema 3. A organización territorial do Estado. O Estatuto de Autonomía de Galicia: estrutura e contido. Competencias da Comunidade Autónoma de Galicia. Tema 4. O municipio. O termo municipal. A poboación. O empadroamento. Dereitos e deberes dos veciños. Tema 5. Organización municipal. Órganos necesarios e órganos complementarios. Competencias municipais. Os municipios de gran poboación. Tema 6. O acto administrativo: concepto, clases e elementos. Validez e eficacia. A notificación. A execución do acto. Tema 7. A invalidez do acto administrativo. O principio de conservación do acto administrativo. A revisión de oficio e a declaración de lesividade. A revogación de actos. A rectificación de erros materiais ou de feito. Os recursos administrativos. Tema 8. O procedemento administrativo: principios xerais e fases. O deber de resolver. O réxime do silencio administrativo. Tema 9. Os contratos do sector público: delimitación dos tipos contractuais. Elementos do contrato administrativo. Preparación, adxudicación e formalización. Execución e modificación. Extinción. Tema 10. A potestade sancionadora: concepto e principios que a informan. O procedemento sancionador. Tema 11. O orzamento das Entidades Locais: concepto, principios e estrutura. Elaboración, aprobación e liquidación do orzamento. Tema 12. Fases do procedemento de execución de gasto no réxime local. Os créditos e as súas modificacións: clases e tramitación. Os gastos plurianuais. Os remanentes de crédito. Tema 1. Os recursos das Facendas Locais.- Enumeración. Os recursos dos municipios con especial consideración da tributación cedida polo Estado. Tema 2. Os recursos das provincias. Os recursos doutras Entidades Locais Menores. Réximes especiais. Os ingresos de dereito privado. Tema 3. Os tributos locais.- principios. A potestade regulamentaria das entidades locais en materia tributaria: contido das ordenanzas fiscais, tramitación e impugnación. Tema 4. Réxime de impugnación dos actos de imposición e ordenación de tributos. Os recursos non tributarios das entidades locais. Tema 5. O Imposto sobre Actividades Económicas (I).- Natureza. Feito impoñible. Suxeito pasivo. Exencións e bonificacións. Tema 6. O Imposto sobre Actividades Económicas (II).- Cota: as tarifas. Devindicación e período impositivo. O recargo provincial. Xestión censal e xestión tributaria Tema 7. O Imposto sobre Actividades Económicas (III).- Normativa reguladora do imposto. A instrución. Especial referencia aos elementos tributarios. Tema 8. O Imposto sobre Actividades Económicas (IV).- A inspección do Imposto de Actividades Económicas. Tema 9. Imposto Bens Inmobles. Regulación e réxime xurídico. Tema 10. Imposto Vehículos de Tracción Mecánica. Regulación e réxime xurídico. Tema 11. Imposto sobre Construcións, Instalacións e Obras. Regulación e réxime xurídico. Tema 12. Imposto sobre Incremento de Valor dos Terreos de Natureza Urbana. Aspectos xerais, regulación e réxime xurídico. Tema 13. Taxas. Regulación e réxime xurídico. Tema 14. Prezos públicos e contribucións especiais. Regulación e réxime xurídico. Tema 15. O dereito tributario.- concepto. A Lei Xeral Tributaria: concepto, contido e fontes. Os principios do ordenamento tributario español. Tema 16. A aplicación e a interpretación das normas tributarias. Ámbito temporal e criterios de suxeición ás normas tributarias. Calificación. A integración das normas tributarias: analoxía, simulación e conflito na aplicación da norma tributaria. Tema 17. Os tributos.- concepto, fines e clases. A relación xurídica-tributaria. As obrigacións tributarias: a obrigación tributaria principal, a obrigación tributaria de realizar pagos a conta, as obrigacións entre particulares. Tema 18. As obrigas tributarias accesorias e formais. Tema 19. O feito impoñible.- concepto e estrutura. Los elementos de cuantificación de la obrigación tributaria. A base impoñible: métodos de determinación. A base liquidable. Tema 20. O tipo de gravame. A cota tributaria. A débeda tributaria: concepto. Tema 21. As garantías da débeda tributaria. Tema 22. Os obrigados tributarios.- clases. Dereitos e garantías. Os suxeitos activos e pasivos da obrigación tributaria. Clases de representación. Tema 23. Os responsables tributarios. Os sucesores. Tema 24. A aplicación dos tributos (I).- Os procedementos administrativos en materia tributaria: fases. Obrigación de resolución e prazos de resolución. A proba. Tema 25. A aplicación dos tributos (II).- As notificacións no ámbito tributario. A denuncia pública. As liquidacións tributarias. Tema 26. A aplicación dos tributos (III).- Información e asistencia. A colaboración social. As tecnoloxías informáticas e telemáticas. Tema 27. Actuacións e procedemento de xestión tributaria (I).- funcións da xestión tributaria. Declaracións. Autoliquidacións. Comunicacións de datos. Tema 28. Actuacións e procedemento de xestión tributaria (II).- Procedemento de devolución iniciado mediante autoliquidación, solicitude ou comunicación de datos. Procedemento iniciado mediante declaración. Tema 29. Actuacións e procedemento de xestión tributaria (III).- procedemento de comprobación de valores. Procedemento de verificación de datos. Procedemento de comprobación limitada. Tema 30. A inspección de tributos (I).- funcións. Facultades. Deberes. Clases de actuacións. Tema 31. A inspección de tributos (II).- actuacións e procedemento de inspección: iniciación. Obxecto e alcance. Lugar e horario das actuacións inspectoras. Tema 32. A inspección de tributos (III).- desenvolvemento do procedemento: prazo, alegacións e trámite de audiencia. Aplicación do método de estimación indirecta. Tema 33. A inspección de tributos (IV).- documentación das actuacións inspectoras. A tramitación das actas. Tema 34. A potestade sancionadora (I).- A potestade sancionadora en materia tributaria: principios. Os suxeitos responsables das infraccións e sanciones tributarias. Tema 35. A potestade sancionadora (II).- Concepto e clases de infraccións e sancións tributarias. Cuantificación das sancións. Tema 36. A revisión en vía administrativa (I).- Revisión dos actos de carácter tributario na vía administrativa. Procedemento especiais de revisión: Revisión de actos nulos, declaración de lesividade de actos anulables, revogación e rectificación de erros. Tema 37. A revisión en vía administrativa (II).- Devolución de ingresos indebidos. Tema 38. A revisión en vía administrativa (III).- O recurso de reposición. As reclamacións económico-administrativas. Tema 39. O Imposto sobre Sociedades (I).- Natureza e ámbito de aplicación. O feito impoñible. Contribuíntes. Exencións plenas e parciais. A base impoñible: Concepto e réximes de determinación. Imputación temporal de ingresos e gastos. Tema 40. O Imposto sobre Sociedades (II).- Limitación á deducibilidade de gastos: amortizacións, perdas por deterioración do valor dos elementos patrimoniais e provisións e outros gastos. Gastos non deducibles. Limitación á deducibilidade de gastos financeiros. Tema 41. O Imposto sobre Sociedades (III).- Regras de valoración. Especial referencia ás operacións vinculadas. Tema 42. O Imposto sobre Sociedades (IV).- Exención para eliminar a dobre imposición. Reducións na Base Impoñible: especial referencia á reserva de capitalización e á compensación de bases impoñibles negativas. Período impositivo e deveño do imposto. Tipos de gravame. Tema 43. O Imposto sobre Sociedades (V).- Deducións para evitar a dobre imposición internacional. Bonificacións. Deducións para incentivar determinadas actividades. Pago fraccionado. Retencións e ingresos a conta. O índice de entidades. Obrigacións contables e rexistrais. Declaracións, liquidacións e devolucións. Tema 44. O Imposto sobre Sociedades (VI).- Réximes especiais: Enumeración e características básicas. Tema 45. Imposto sobre a renda de non residentes.- Natureza, obxecto e ámbito de aplicación. Relación cos Convenios para evitar a Dobre Imposición. Elementos persoais. Suxeición ao imposto. Rendas obtidas mediante establecemento permanente. Rendas obtidas sen mediación de establecemento permanente. Gravame especial sobre bens inmobles de entidades non residentes. Tema 46. Obrigacións de facturación (I).- Obrigación xeral de expedir e entregar factura. Contido xeral das facturas. Tema 47. Obrigacións de facturación (II).- Expedición de documentos substitutivos das facturas ou tícket. Expedición e remisión das facturas ou documentos substitutivos. Facturas ou documentos substitutivos rectificativos. Obrigación de conservar os documentos de facturación. Outras cuestións en materia de facturación. Obrigacións de documentación a efectos doutros tributos non IVE. Xustificación de determinada operacións financeiras. Tema 48. Libros Rexistro no Imposto sobre o Valor Engadido. Obrigación de levar libros rexistro. Excepcións á obrigación de llevanza de libros. Libro rexistro de facturas expedidas. Libro rexistro de facturas recibidas. Libro rexistro de bens de investimento. Libro rexistro de determinadas operacións intracomunitarias. Requisitos formais. Prazos para as anotacións rexistrais. Rectificación nas anotacións rexistrais. Sistemas de rexistro nos réximes especiais. Tema 49. A Contabilidade Financeira. As Contas Anuais. Principios e Criterios Contables. Tema 50. Normas de Rexistro e Valoración no Plan Xeral Contable (I).- Normas da 1ª á 9ª. Tema 51. Normas de Rexistro e Valoración no Plan Xeral Contable (II).- Normas da 10ª á 23ª. Tema 52. Normas de Elaboración das Contas Anuais. Tema 53. O cadro de contas. Os grupos de contas: definicións e regras que se aplican. Tema 54. As obrigas legais da contabilidade dos empresarios relativas aos libros de contabilidade e as contas anuais. O Ciclo Contable. Tema 55. A consolidación contable. Suxeitos que interveñen na consolidación. Métodos de consolidación e procedemento de posta en equivalencia. Fases do Proceso de Consolidación. Tema 56. A contabilidade de sociedades: concepto. A constitución de sociedades. Tema 57. Aumento e redución de capital social. Tema 58. Transformación, fusión, escisión e disolución de sociedades. Tema 59. Contabilidade Fiscal (I).- Diferenzas temporais. Diferenzas permanentes. Contabilización do Imposto de Sociedades. Activos por diferenzas temporais deducibles. Pasivos por diferenzas temporal impoñibles. Imposto imputado ó grupo 8 do cadro de contas. Tema 60. Contabilidade Fiscal (II).- Contabilización do Imposto sobre o Valor Engadido (IVE repercutido e IVE Soportado). Regra da Prorrata. Tema 61. Contabilidade Fiscal (III).- Calculo do importe neto da cifra de negocios. Tema 62. Contabilidade do Sector Público. Principios Contables Públicos. A Contabilidade da execución do presuposto de gasto. A Contabilidade da execución do presuposto de ingresos. Tema 63. Auditoría (I).- Clasificación da Auditoría. Obxectivos da Auditoría. Os usuarios da auditoría. Normas de auditoría xeralmente aceptadas. Normas de carácter xeral. Normas sobre a execución do traballo. Normas sobre os informes. Tipos de Opinións. Tema 64. Auditoría (II).- Aceptación do encargo e planificación. Execución do traballo e obtención da evidencia. Obtención das conclusións, traballos finais. Tema 65. Concepto de Operación financeira. Clasificación das operacións financeiras. Capitalización simple. Capitalización composta. Desconto Simple. Tema 66. Rendas Financeiras. Concepto de Renda. Concepto de Valor actual e valor final. Clasificación de rendas. Valoración de rendas certas, discretas e constantes. Valoración de rendas certas, discretas e variables. Valoración de rendas certas discretas fraccionadas. Tema 67. O Préstamo.- concepto e tipos de préstamos. Métodos de amortización: caso xeral, préstamo con termos amortizativos constantes, préstamo con termos variables en progresión xeométrica, préstamos con contas de amortización constantes (método italiano). Préstamo con termos variables en progresión aritmética. Préstamo Americano. Tema 68. O empréstito.- concepto e tipos de empréstitos. Métodos de amortización: Empréstitos puros ou normais. Empréstitos con características comerciais normalizables. Tema 69. As fontes de financiamento das empresas. Tema 70. As sociedades de capital en xeral. Concepto de sociedade de capital. Clases. Disolución e liquidación de sociedades. O Rexistro Mercantil. Tema 71. A Sociedade Comanditaria. A Sociedade de Responsabilidade Limitada. Tema 72. A Sociedade Anónima. Tema 73. Instrumentos xurídicos de concentración de empresas. Concepto e caracterización dos grupos de sociedades. Normativa aplicable. Consolidación de contas. Tema 74. O concurso de acredores (I).- Presupostos do concurso. Solicitude a instancia dos acredores e do debedor: orzamentos. Efectos nas facultades de administración e disposición do concursado. Efectos procesuais: excepcións á suspensión das execucións illadas. A paralización temporal das accións reais. Efectos nos contratos. Tema 75. O concurso de acredores (II).- Formación da masa activa e da masa pasiva. A clasificación dos créditos. O convenio de acredores: natureza e clases. Efectos do convenio. O cumprimento e incumprimento do convenio. Tema 76. As obrigas e os contratos mercantís (I).- Contrato de comisión, de axencia, de concesión mercantil, de franquía, de compravenda, de subministro, de conta corrente entre empresarios. Tema 77. As obrigas e os contratos mercantís (II).- Contrato de Leasing, de factoring. A letra de cambio. Os contratos bancarios: depósito, préstamo, transferencia, desconto bancario, crédito bancario. Tema 78. Obxectivos económicos básicos e política económica.- Pleno emprego e paro. Explicacións teóricas. Tipos. Medición do desemprego. Importancia económica. O caso español. Políticas de Emprego. Estabilidade de prezos: A inflación, explicacións teóricas. Medición: Índice de prezos ó consumo (IPC) e deflactor do PIB. Crecemento económico: definición e medición. O produto interior bruto (PIB). Políticas de crecemento. Vigo, data segundo sinatura electrónica. A TENENTE DE ALCALDE E CONCELLEIRA-DELEGADA DA ÁREA DE EMPRESA, ECONOMÍA, SEGURIDADE E ORGANIZACIÓN MUNICIPAL (Delegación competencial por Decretos de 18/06/2019, 26/06/2019 e 02/09/2019 e acordos da Xunta de Goberno Local de 20/06/2019, 04/07/2019 e 05/09/2019). Agnieszka Muntaña Cassar